Patrick Femerling

Patrick Oliver Femerling (s. 4. maaliskuuta 1975 Hampuri) on saksalainen kilpauransa päättänyt koripalloilija.

Sentterinä pelannut Femerling pelasi Yhdysvaltain yliopistosarjassa ja edusti urallaan saksalaisia, espanjalaisia, kreikkalaisia ja turkkilaisia seurajoukkueita pelaten muun muassa Euroliigaa, jonka mestaruuden hän voitti FC Barcelonassa vuonna 2003. Femerling voitti Saksan mestaruuden vuosina 1999 ja 2000 ja 2008, Espanjan mestaruuden vuosina 2003 ja 2004, Kreikan mestaruuden vuosina 2005 ja 2006, Saksan cup-mestaruuden vuosina 1999 ja 2009, Kreikan cup-mestaruuden vuosina 2002, 2005 ja 2006 ja Espanjan cup-mestaruuden vuonna 2003.Liga ACBBasketball-Reference.comEuroliiga

Femerling pelasi pitkään myös Saksan miesten maajoukkueessa, jossa hän voitti MM-pronssia Yhdysvalloissa 2002 ja EM-hopeaa Serbia ja Montenegrossa 2005. Hän edusti Saksaa myös Pekingin kesäolympialaisissa 2008, vuoden 2006 MM-kilpailuissa sekä vuosien 1997, 1999, 2001 (Saksa neljäs), 2003, 2007 ja 2009 EM-kilpailuissa.

 Lähteet 
 Patrick Femerling Europe Stats Basketball-Reference.com 
 Profiili  Liga ACB 
 Profiili Euroliiga 

 Viitteet 

 Aiheesta muualla 
 Profiili FIBA Archive 

Luokka:Saksalaiset koripalloilijat
Luokka:Vuonna 1975 syntyneet
Luokka:Elävät henkilöt